Csak óvatosan.
Csak egy pillanatra mutatta a vadrózsa, de ez láthatóan nagyon erős műtárgy.
Nem tudnál kicsit gyorsabban menni?
Az elmúlt hetekben Indiáig űzött egy báb,
egy lopótök meg a legbelső félelmeinkre játszott.
Ezúttal nem kockáztatok.
Ez az.
„A Goodluck-kantár, 1886.”
Záptojásbűz.
Szerintem kénkőszag.
Azt általában az alvilág bűzének szokták tulajdonítani. Remek.
Na, tessék. Vigyázzatok!
ÁTKOZOTTAK
A GOODLUCK-KANTÁR
Az az átka, hogy rodeós neve van, és bűzlik?
Ez egyáltalán nem vészes.
És benn is van!
De ordenáré büdös, cimbora.
Annál inkább igyekezzünk Új-Mexikóba, és gyorsan törjük meg a kantár átkát.
Nem mehetünk mind.
Eléggé biztos, hogy van egy behatolónk...
A fekete szalag.
A fekete szalag átkutatta az egész házat.
Ha mind elmegyünk, a tiltott szárny totál őrizetlenül marad.
Már megbocsásson az úrfi!
Én itt leszek.
Nem. Úgy érted, mindketten itt leszünk.
Én is. Itthon maradok.
Biztos, hogy ez jó ötlet? És ha megint elborulsz fejben?
Épp ez az.
Az utóbbi utak után úgy lesztek biztonságban, ha maradok.
Amúgy is maradnék ellátni a behatoló baját.
Ez a beszéd, pajtás!
Elkapjuk, és véget vetünk a fekete szalag garázdálkodásának, lefogadom.
Akkor legyen így.
Majd mi hárman megvédjük a kúriát.
Mi pedig kiportyázunk anyával a vadnyugatra.
Délben indulunk a kikötőbe. Előtte be kell ugranom a dolgozóba.
Georgia látni akar.
Mondd meg őszintén, Sky. Miért érdekel a lazúrkő szkarabeusz?
Te honnan...
Mindent kikértél róla az archívumból, ami van.
Miért pont azt a szkarabeuszt kutatod, amit elloptak a múzeumból?
- Ellopták? - Mi senkinek nem szóltunk róla.
- Georgia, én... - Te mégis igen élénken érdeklődsz iránta.
Fogalmam sem volt, hogy ellopták, esküszöm.
Én csak jó előre tervezgettem.
A babiloni kiállítás után
az egyiptomi kincsekre szerettem volna áttérni.
Mindig nagyra értékeltem a proaktivitásod.
Jó utat Új-Mexikóba!
Kösz.
Sky Vanderhouven többet tud, mint amennyit elárul.
Na, ezúttal mit hoztatok?
Ezt pöcelébe áztattátok?
Egy kantár!
Imádom a lovakat!
A lovak a földfelszíni repülők.
Egy bizonyos Omar „Nagy O” Goodluck nevű híres cowboyé volt.
A fivéreivel tereltek,
miután az emancipációs kiáltvány eltörölte rabszolgaságukat.
Várjunk. A suliban nem mondták, hogy fekete cowboyok is voltak.
Hát, a történészek szerint a cowboyok 20%-a fekete volt.
A mi családunkban is. Ugye, anya?
Az biztos is.
Bud ükapám a marhapásztorok gyöngye volt annak idején.
Bud is akkoriban cowboykodott, amikor a Goodluck fivérek.
Rengeteg története fennmaradt olyasmikről,
hogy hogyan tereltek át irdatlan gulyákat a veszélyes terepen.
A pihenőhelyeken pedig a westerncirkuszban léptek fel.
Nem csoda, hogy híresek lettek!
Állítólag a 777-es számot hímezték rá a zekéjükre,
hogy mindenki rájuk ismerjen.
Szerencsehozó hetesek. Mint a Goodluck név.
Ügyes marketing.
Erre a műtárgyra különösen rápörgött a propellerem.
Veletek megyek.
Nem is tudom.
Veszedelmes küldetések ezek. Elvégre átkokról van szó.
Említettem már? Élek-halok a veszélyért.
Amióta Alex visszajött, megszoktam, hogy két felnőttel megyünk terepre.
Azt is mind tudjuk, Margie milyen belevaló.
Üdv a fedélzeten.
Ez a fekete szalag tisztára szappanos angolna. Hogy fogjuk elkapni?
Van egy tervem.
Russ robotjának segítségével összehordunk középre műtárgyakat,
aztán „elmegyünk onnan”.
És amíg a fekete szalag a műtárgyakat vizsgálja,
mi előugrunk a rejtekünkből, és leteperjük.
Ragyogó ötlet.
Majdnem olyan jó érzéked van az alattomos trükkökhöz, mint nekem.
ÚJ-MEXIKÓ
Tényleg gyönyörű itt a táj.
Mármint a baljós fekete perzselésnyomok kivételével.
Valamikor visszajöhetnénk egy átokmentes vakációra.
Pandorát nem kell majd győzködni.
Ez eszembe juttatja a kiskori látogatásaimat a családi farmon.
Nyílt tűzön főztük a vacsorát, nagypapa egykori rodeós kötéltrükkjeit gyakoroltuk,
lefekvés előtt pedig
a család vadnyugati kalandjairól mesélt nekünk.
Le kéne írnod mindezt.
Nem csak apai ágon kéne tudnunk a családfáról.
Nagypapád örökségét pedig tovább kéne adnod,
azzal, hogy megtanítod a menő rodeós trükkjeit.
Néhány dologra talán még emlékszem.
Hadd lássam azt a lasszót.
Akadt itt egy kis gond.
A Goodluck fivérek!
- Russ! - Eresszen el!
Majd adok én nektek, ti marhahajcsár barmok!
Takarodjatok innét!
Ne! Margie!
Az én hibám. Margie-t elfogták, mert engem akart megmenteni, és...
Nehogy azt hidd.
Csakis azok a cowboyok felelősek mindenért.
Koncentráljunk Margie megmentésére.
Igaza van. Gyerünk. Induljunk, különben nem érjük utol őket.
Tarts ki, Margie!
Kezdek szédülni.
Egyenesen az öledbe fogok hányni.
Honnan vannak?
Egy közeli tanyán béreltem őket.
Ha már egyszer cowboyokat üldözünk, akár meg is adhatjuk a módját.
Ez a beszéd.
Azt mondták, errefelé sose lovagol ki senki.
Állítólag évszázadok óta elátkozott ez a terület,
mióta hatan rejtélyes körülmények között eltűntek itt.
Faggattam még erről, de nagyon nem akart róla beszélni.
Nekünk való munkának hangzik.
Legalább nem lesz nehéz követni a nyomukat.
Gyiá!
A nyomomba se értek, zöldfülűek!
Juhú!
Így, ni. Ennyivel már biztosan előcsalogatjuk a betörőt.
Szép munka. Most pedig menjünk.
Elég lesz mára. Ideje lefeküdni.
Stan! Alex! Merre vagytok?
Itt vagyok.
A visszhangtól nehéz követni a hangotokat.
Micsoda kemény legény, a sötétben támad nekünk!
Mutasd magad, anyámasszony katonája!
Mit jelentsen ez? Eressz el, gazfickó!
Hát, ez tuti a fekete szalag volt.
- Kiszagolta a tervünk. - Ki maga?
Mit tett a barátaimmal?
Alex bajban van.
Nahát. A régi törvényszék.
Bizony. Ez a hely bizonyára fontos nekik.
Remélem, valami elvezet innen Margie-hoz.
Csak nem valami szuperzseni tervet forralsz a kinyitáshoz?
De bizony.
„A Goodluck fivérek kontra Litchfield város, Új-Mexikó.”
„A GOODLUCK-KANTÁR, 1886”
Ezek szerint egy fehér farmer lopással vádolta Goodluckékat.
A fivérek ártatlannak vallották magukat,
ám egy Omar Goodluck tulajdonában álló, drága kantárt hoztak fel
náluk talált lopott tárgyként.
Ez nevetséges! Goodluckék híres cowboyok voltak.
Nem szorultak rá a lopásra.
A bátyjai összeadták a fizetésüket
Omar kantárjára.
Az ajándékkal vették be a családi vállalkozásba.
Egy Ben Harwood nevű fehér férfitől vették,
ám ő nem volt hajlandó mellettük tanúskodni, sem az adásvételit bemutatni.
Mit ad isten, egy Harwood elleni feljelentést ejtettek a tárgyalás után.
De ez nem igazság!
Talán Harwood lopta meg a farmert, és önvédelemből hazudott.
Valószínű. A végeken ritkán volt fair az igazságszolgáltatás.
Arra ítélték őket,
hogy napkeltekor gyalogosan hagyják el a várost a sivatag felé.
Esélyük sem volt a túlélésre. Valójában halálra ítélték a fivéreket.
Gondolom, miután odavesztek a sivatagban,
a mostani átkozott formájukban tértek vissza.
Nem lelhetnek nyugalomra a haragtól.
Naná, hogy feldühödtek, rasszista színjáték volt a tárgyalásuk.
Én is feldühödnék.
Hatan tűntek el.
Russ, hányan voltak az esküdtszékben?
Hatan.
Mr. Goodluck, uram, békével jöttünk.
Sajnálattal halljuk, mi történt a tárgyaláson.
Oké, új terv.
Futás!
Várj csak, ha én egyszer kiszabadulok!
Megbánod te még ezt, barátocskám!
Ó, ne már!
Amennyi kacatot tartasz odabent, egyik se válhat a hasznunkra?
Hé, azzal se megyünk sokra, ami nálad van, pajtás.
Hát te meg hol a fészkes fenében késlekedtél?
Jól jött volna a segítséged, mikor megtámadtak.
Gyorsan, az elágazáshoz! Alex megsérülhetett.
Vagy még rosszabb.
Alex!
Mi történt?
Nem emlékszel?
Még erőszakosabb volt a találkozód a fekete szalaggal, mint féltem.
Lesből csapott le ránk, bezárt, mint valami korcsokat,
aztán istentelenül elagyabugyált téged.
Mi van? Így igaz.
Jól meg tudtad nézni?
Nem. Nem tetszik ez nekem.
A fekete szalag egyre veszélyesebb.
Mindketten fussatok át az ajtókereten.
Eskü, van egy tervem.
Megvagy!
Egyrészt ez nagyon menő volt.
Másrészt mi történt?
A vadnyugaton régen
szokás volt lópatkóval távol tartani a kísérteteket.
Úgy látszik, bevált.
Mit csinált Margie-val?
Hol van?
Próbáljuk meg finomabban.
Tudjuk, mi történt magukkal, segítenénk megtörni az átkot.
De tudnunk kell, jól van-e a barátunk.
Ellopta a lovamat!
Remekül bevált a finomabb megközelítésed.
Kezdjük esetleg finoman üldözni?
Hogy találjuk meg?
Már messze jár, a ló pedig nem hagy nyomot.
Kövessük a kénkőbűzt.
Gyiá!
Igen, erre ment.
Még több kénkőbűz.
Ezek kéniszapos fortyogók.
Margie!
Jól vagy?
Nem, korántsem.
Hatan vannak. Biztos ők az esküdtek.
És ők is elátkozottak.
Azt akarják, hogy bemenjünk oda?
Miért nem mennek be maguk?
Azt hiszem, tudom, miért. Nem tudnak.
Nem engedi be őket a lópatkó.
Valami kéne nekik onnan, de nekünk kell kihozni.
Márpedig mi nem megyünk sehova, míg el nem engedik Margie-t.
Mi történik velem?
Ne! Hagyják békén!
Nincs sok ideje hátra.
Indulnunk kell. Most azonnal.
Csak be ne szoruljak.
Hogy jutunk át?
Ekkorát egyikünk se tud átugrani.
Azta! Ezt meg hogy csináltad?
Anya megmondta. A cowboykodás a vérünkben van.
Lendülj át, és lökd vissza!
Russ!
Jaj, ne. Bocsi, anya!
Csak ne nézz le!
Jaj, ne!
Gyorsan! Mindjárt kitör!
- Nincs bajod? - Jól vagyok.
Ez túl meleg volt.
Én sem várom annyira, hogy kifelé is ezen át jöjjünk.
Maradjatok mögöttem.
Alig látni, és nem hiányzik semmi...
meglepetés.
Úgy tűnik, valaki jó időre berendezkedett itt.
Ez se egy kellemes meglepetés.
Várjunk, van itt még más is.
Értékesítési főkönyv.
A Goodluck fivérek kantárvásárlásának bizonyítéka.
Szóval ez a szerencsétlen flótás biztos Ben Harwood.
Fogadjunk, azért jött ide, hogy elrejtse a főkönyvet. Meg magát.
Úgy fest, utolérte a sziklaomlás.
Biztosan ő szögezte fel a lópatkót.
Goodluckék elkapták az esküdteket,
így tudta, hogy csak idő kérdése, őt mikor veszik célba.
Ez tisztázza a nevüket, így megtörhetjük az átkukat.
Gyorsan, nehogy Margie kísértet maradjon!
Egy bizonyos Mr. Ben Harwood értékesítési főkönyvét tartom a kezemben.
Található benne egy kantár eladásáról szóló sor, két részletben kifizetve,
a két idősebb Goodluck fivér által.
Világos a bizonyíték. A kantárt törvényesen vették.
A jogos tulajdonosa Omar Goodluck.
A kantár volt az egyetlen ellenük szóló bizonyíték,
semmi nem szól ellenük.
Kérem, kézfelemeléssel szavazzon, aki „nem bűnösre” változtatná az ítéletét.
Félre ne értsétek, imádok lovagolni,
de legközelebb azt hiszem, maradok a repülésnél.
Ugyan már!
Életveszélyesen packázni a természetfelettivel
az első pár eset után egyre könnyebb.
Nézzétek! Aki kémkedett utánunk. A fekete szalag.
Te meg kiről beszélsz?
Mi... De az előbb még ott volt, esküszöm.
Mi folyik itt?
Miután megtörtük az átkot,
a történeti múzeumba vittük a főkönyvet,
ők meg a kormányzónak.
Jövő héten hivatalosan is felmentik őket.
Azta! Ez még ebben a családban is elég vad kalandnak hangzik.
Nekünk sajnos nem ment ilyen jól.
A fekete szalag ránk támadt.
Te jó ég! De jól vagy?
Rendbe jövök.
Csak zavar, hogy leütött, mielőtt megnéztem volna.
Ráadásul egy tudósítás szerint újabb műtárgyat raboltak el
egy közeli város aukciósházából ugyanazon az estén.
Higgyétek el, az a fickó volt, akit a kikötőben láttam.
Az időbeli egybeesés miatt nem lehet más.
Igazad lehet.
Akárki is legyen, a fekete szalag egyre erőszakosabb és egyre veszélyesebb.
A feliratot fordította: Speier Dávid